Здравейте, 🍀🙂


От 2010 година съм регистрирана и живея в селце, което преживява период на възраждане. През последните няколко години тук си закупиха имоти и се настаниха доста чужденци. Някои от тях са тук сезонно, други живеят постоянно, като общият им брой е около 200 души. Напоследък съселяните ми обсъждат, че е много вероятно да не бъдат проведени местни избори, поради недостиг на гласоподаватели. До колкото знам регистрираните по адрес жители в момента са около 300 и има още около 100, които евентуално биха отговорили на изискването да са живели в селото над 5 години. Имам следните въпроси : 1)Какъв е минималният брой население на населено място, за да се проведе гласуване за кмет?  

2) Как става регистрацията за гласуване на скоро настанили се?  

3) При недостиг за достигане на минималния брой ,възможно ли е да получат право на гласуване и временно регистрирани, но постоянно живеещи ?  

Предварително благодаря за вниманието и отделеното време! 




Местни избори 2019
==================

 

Здравейте, г-жо Йорданова,


условията за създаване на кметство съгласно Закона за административно териториалното устройство на РБ са население от 350 души общо в населените места, образуващи кметството.  

Избирателните списъци се съставят по постоянен адрес.  

Избирател, чийто постоянен и настоящ адрес са в различни населени места, може да поиска да бъде вписан в избирателния списък по настоящ адрес не по-късно от 14 дни преди изборния ден. При избори за общински съветници и за кметове искането се прави, при условие че избирателят има настоящ адрес през последните 6 месеца преди изборния ден в съответното населено място. 


Поздрави,  

адв. Николина Митова  

0898 303092


